دونیا مدنیت میراثی گؤبکلی‌تپه، ۲۰۱۹ون توریزم‌ده "گؤبکلی‌تپه ایلی" اعلان ائدیلمه‌سینین آردین‌دان ۱ میلیون‌دان چوخ توریست اوچون حاضرلیقلارینی تاماملادی.
شانلی اورفا موزه‌سی مودورو و گؤبکلی‌تپه قازی هیاتینین باشقانی جلال اولوداغ، ۱۲ مین ایل اؤنجه اینشا ائدیله‌ن اینانج مرکزین‌ده‌کی تیکی‌لی داشلارین، نئولیت دؤور اینسانینین سمبولیک دویغولارینین نه قدر اینکیشاف ائتمیش اولدوغونو گؤستردیگینی دئدی.
شانلی اورفانین ۲۰ کیلومتر قوزئی دوغوسوندا‌کی اؤرنجیک کندی یاخینلیغین‌دا، تخمیناً ۳۰۰ متر قطروندا و ۱۵ متر هوندورلویون‌ده گئنیش گؤروش ساحه‌سینه حاکم بیر مؤقعیتده یئر آلان تاریخی یئرین، هم دونیا آرکئولوژیسی، هم ده تورکیه اوچون اؤنمینه ایشاره ائد‌ن اولوداغ،
"گؤبکلی‌تپه ایله باغلی بوتون حاضرلیقلاری ائتمیش دورومداییق. ساحه‌ده‌کی بوتون آلت‌یاپی دوزنله‌مه‌لری و قوناق قارشیلاما مرکزیمیز حاضر. بو تاریخی یئر ایله باغلی بیلگی آلینابیله‌جک جانلان‌دیرما مرکزی، قوتاقلاری ساحه‌یه آپاراجاق سرویس آراج‌لاری کیمی هر جور حاضرلیق تاماملانمیش دوروم‌دا. ۲۰۱۹.جو ایلده گؤبکلی‌تپه و شانلی اورفایا قوناقلاریمیزی گؤزله‌ییریک" دئدی.
شانلی اورفا مدنیت و توریزم مودورو آیدین آسلان ایسه یئرلی و خاریجی توریستلرین گؤرمک ایستدیگی یئرلرین باشین‌دا گلن بو تاریخی یئرینین، ایستر شانلی اورفا ایستر گونئی دوغو آنادولو بؤلگه‌سینه ایسترسه ده تورکیه‌یه جدی معنادا توریزم گلیری تامین ائدجگینی دئدی.
شانلی اورفا اؤتن ایل ۱ میلیون‌دان چوخ توریستین سفر ائتدیگینی قید ائد‌ن آسلان،
"گؤبکلی‌تپه ایلینین تأثیری ایله بو سایینین داها دا آرتماسینی گؤزله‌ییریک. بیزلر هر معنادا بو اؤزل ایله حاضیریق" ایفاده‌لرینی ایشلتدی.
